เฮลิโคเนีย เอช กรุ๊ป

บริษัท เฮลิโคเนีย เอช กรุ๊ป จำกัด (Heliconia H-Group Company Limited) เป็นบริษัทผู้ผลิตรายการโทรทัศน์ในประเทศไทย เป็นบริษัทแม่ของกลุ่มบริษัท เอช กรุ๊ป ก่อตั้งบริษัทขึ้นเมื่อวันที่ 8 ธันวาคม พ.ศ. 2551 โดยมีกิติกร เพ็ญโรจน์ เป็นผู้ก่อตั้ง ผู้ถือหุ้นใหญ่สัดส่วน 100% และดำรงตำแหน่งประธานเจ้าหน้าที่บริหารด้วยตนเอง มีชื่อเสียงจากการผลิตรายการทำอาหารที่ได้รับความนิยม เช่น เชฟกระทะเหล็ก ประเทศไทย, มาสเตอร์เชฟไทยแลนด์, ท็อปเชฟไทยแลนด์, เฮลล์คิทเช่นไทยแลนด์ และ Bid Coin Chef สุดยอดเชฟหักเหลี่ยมโหด เป็นต้น

**ประวัติ**

**ก่อตั้ง**
เมื่อปี พ.ศ. 2551 กิติกร เพ็ญโรจน์ ได้ลาออกจากตำแหน่งกรรมการผู้จัดการของบริษัท ทรู แฟนเทเชีย จำกัด ซึ่งเป็นค่ายเพลงที่บริหารศิลปินจากทรู อะคาเดมี่ แฟนเทเชีย ในเครือทรูวิชั่นส์ และก่อตั้ง บริษัท เฮลิโคเนีย เอ็นเตอร์เทนเม้นท์ จำกัด (Heliconia Entertainment Co., Ltd.) โดยจดทะเบียนจัดตั้งเมื่อวันที่ 8 ธันวาคม จากนั้นเฮลิโคเนียได้เข้าซื้อหุ้นของ บริษัท บีอีซี-เทโร เอ็กซ์ซิบิชั่นส์ จำกัด ซึ่งเดิมก่อตั้งโดยบริษัท บีอีซี-เทโร เอ็นเตอร์เทนเม้นท์ จำกัด (มหาชน) (ชื่อในขณะนั้น) เป็นบริษัทจัดอีเวนต์และงานแสดงสินค้า จำนวน 40% เมื่อวันที่ 2 มีนาคม พ.ศ. 2552 แล้วเปลี่ยนชื่อเป็น บริษัท แฮฟเอกู๊ดดรีม จำกัด (Have A Good Dream Co., Ltd.) และเริ่มผลิตรายการประกวดร้องเพลงออกมาในนามแฮฟเอกู๊ดดรีมจำนวน 2 รายการ คือ สุภาพบุรุษบอยแบนด์ ทางสถานีวิทยุโทรทัศน์ไทยทีวีสีช่อง 3 ซึ่งถือเป็นรายการแรกของแฮฟเอกู๊ดดรีม และ The Trainer ปั้นฝันสนั่นเวที ทางสถานีโทรทัศน์โมเดิร์นไนน์ทีวี หลังจากนั้นจึงต่อยอดการดำเนินธุรกิจออกมาสู่การบริหารจัดการศิลปินเป็นหลัก
ต่อมาเมื่อปี พ.ศ. 2555 เฮลิโคเนียได้ซื้อลิขสิทธิ์รายการ ยุทธการกระทะเหล็ก จากประเทศญี่ปุ่น มาผลิตในประเทศไทย ในชื่อรายการ เชฟกระทะเหล็ก ประเทศไทย เป็นรายการแข่งขันทำอาหารรายการแรกของกลุ่มบริษัทฯ, รายการซื้อลิขสิทธิ์จากต่างประเทศรายการแรกของกลุ่มบริษัทฯ, รายการแรกที่ผลิตในนาม เฮลิโคเนีย เอ็นเตอร์เทนเม้นท์ และรายการแรกที่ออกอากาศทางสถานีโทรทัศน์สีกองทัพบกช่อง 7 ต่อมาเมื่อวันที่ 1 กันยายน บีอีซี-เทโร เอ็นเตอร์เทนเม้นท์ ได้ขายหุ้นสามัญของบริษัท แฮฟเอกู๊ดดรีม จำกัด ที่เหลืออยู่ทั้ง 60% ให้แก่เฮลิโคเนียทั้งหมด ด้วยมูลค่าเงินลงทุน 2,000,000 บาท ส่งผลให้แฮฟเอกู๊ดดรีมพ้นจากการเป็นบริษัทในเครือบีอีซี-เทโร ไปโดยปริยาย แต่ยังคงใช้ชื่อบริษัทนี้ผลิตรายการโทรทัศน์ที่ออกอากาศทางโมเดิร์นไนน์ทีวีและโมโน 29 เช่นเดิม
ต่อมาเมื่อวันที่ 12 กุมภาพันธ์ พ.ศ. 2556 เฮลิโคเนียได้ก่อตั้ง บริษัท กู๊ดดรีมส์ เอ็นเตอร์เทนเม้นท์ จำกัด (Good Dreams Entertainment Co., Ltd.) ขึ้นเป็นบริษัทย่อย เพื่อประกอบธุรกิจภัตตาคาร และในปีเดียวกัน เฮลิโคเนียได้รับรางวัลแรกคือรางวัลนาฏราช ครั้งที่ 4 สาขารางวัลรายการเกมโชว์ยอดเยี่ยม จากรายการเชฟกระทะเหล็ก ประเทศไทย

**เอช กรุ๊ป**
ต่อมาเมื่อปี พ.ศ. 2558 เฮลิโคเนียได้ปรับโครงสร้างองค์กรและภาพลักษณ์ธุรกิจเพื่อความสะดวกในการบริหาร โดยจดทะเบียนเปลี่ยนชื่อบริษัทในเครือ ด้วยการเติมชื่อ "เอช กรุ๊ป" (H-Group) ต่อท้ายในชื่อบริษัทในเครือทั้งหมด 3 บริษัท ดังนี้- บริษัท เฮลิโคเนีย เอ็นเตอร์เทนเม้นท์ จำกัด เปลี่ยนชื่อเป็น บริษัท เฮลิโคเนีย เอช กรุ๊ป จำกัด (Heliconia H-Group Co., Ltd.)- บริษัท แฮฟเอกู๊ดดรีม จำกัด เปลี่ยนชื่อเป็น บริษัท แฮฟเอกู๊ดดรีม เอช กรุ๊ป จำกัด (Have A Good Dream H-Group Co., Ltd.) - บริษัท กู๊ดดรีมส์ เอ็นเตอร์เทนเม้นท์ จำกัด เปลี่ยนชื่อเป็น บริษัท ไอรอนเชฟ เอช กรุ๊ป จำกัด (Iron Chef H-Group Co., Ltd.)
ในปีเดียวกัน ไอรอนเชฟ เอช กรุ๊ป ได้เปิดภัตตาคารแห่งแรกของกลุ่มเฮลิโคเนีย เอช กรุ๊ป และเป็นภัตตาคารในเครือเชฟกระทะเหล็ก (Iron Chef Restaurant) แห่งแรกของโลก ในชื่อ "ไอรอนเชฟ เทเบิล" (Iron Chef Table) ตั้งอยู่ภายในโครงการ The Taste Thonglor บริเวณซอยทองหล่อ 11 เปิดให้บริการเมื่อวันที่ 12 สิงหาคม พ.ศ. 2558 และในปีถัดมา (พ.ศ. 2559) ได้เปิดภัตตาคารอาหารเอเชียแนวผสมผสาน ในชื่อ "ไอรอนเชฟ คาเฟ่" (Iron Chef Café) ตั้งอยู่ภายในศูนย์การค้าเซ็นทรัลเฟสติวัล อีสต์วิลล์ เปิดให้บริการเมื่อวันที่ 21 มีนาคม พ.ศ. 2559
ต่อมาเมื่อปี พ.ศ. 2560 เฮลิโคเนียได้ซื้อลิขสิทธิ์รายการ มาสเตอร์เชฟ จากสหราชอาณาจักร มาผลิตในประเทศไทย ในชื่อรายการ มาสเตอร์เชฟไทยแลนด์ โดยใช้เงินลงทุนประมาณกว่า 70,000,000 บาท ซึ่งในจำนวนนี้เน้นลงทุนที่สตูดิโอเป็นหลักเป็นจำนวนประมาณ 20,000,000 ล้านบาท เพื่อให้รายการมีคุณภาพมากที่สุด ส่งผลให้รายการนี้ในซีซันที่ 1 เป็นรายการโทรทัศน์ประเภทการทำอาหารที่มีเรตติ้งมากที่สุดในประเทศไทย ที่ 7.5 โดยภายหลังได้จัดตั้งแผนกจำหน่ายสินค้าที่ระลึกจากรายการนี้ในชื่อ แฮพ เอ กู๊ด ไบท์ (Have A Good Bite)
ต่อมาเมื่อปี พ.ศ. 2561 เฮลิโคเนีย โดย ไอรอนเชฟ เอช กรุ๊ป ได้ปรับโฉมภัตตาคารไอรอนเชฟ เทเบิล ให้เป็นภัตตาคารอาหารจีนร่วมสมัย ในชื่อ "ไอรอนเชฟ ดรากอน" (Iron Chef Dragon) เปิดให้บริการเมื่อวันที่ 22 มีนาคม
ต่อมาเมื่อปี พ.ศ. 2563 เฮลิโคเนีย เอช กรุ๊ป ได้รับการเสนอเข้าชิงรางวัลเอมมีระดับนานาชาติ (International Emmy Awards) ครั้งที่ 48 ประเภทรายการบันเทิงไร้สคริปต์ (Non-Scripted Entertainment) จากรายการมาสเตอร์เชฟไทยแลนด์ ซีซันที่ 3 ถือเป็นรายการที่ 5 ของประเทศไทย ที่ได้รับการเสนอชื่อเข้าชิงรางวัลนี้ เป็นรายการที่ 4 ของประเทศไทยที่ได้รับการเสนอชื่อเข้าชิงในประเภทนี้ และเป็นรายการโทรทัศน์ไทยรายการแรกของผู้ผลิตอื่นนอกจากเวิร์คพอยท์ เอ็นเทอร์เทนเมนท์ ที่ได้รับการเสนอชื่อเข้าชิง
ต่อมาเมื่อปี พ.ศ. 2565 เฮลิโคเนีย เอช กรุ๊ป ได้บรรลุข้อตกลงซื้อลิขสิทธิ์รายการแข่งขันทำอาหารอีก 2 รายการ มาผลิตในประเทศไทย คือ ท็อปเชฟไทยแลนด์ (ได้รับลิขสิทธิ์แทน เดอะ วัน เอ็นเตอร์ไพรส์) จากเอ็นบีซียูนิเวอร์แซลของสหรัฐ และ เฮลล์คิทเช่นไทยแลนด์ จากไอทีวีสตูดิโอส์ของสหราชอาณาจักร
ต่อมาเมื่อปี พ.ศ. 2566 เฮลิโคเนีย เอช กรุ๊ป ได้จัดเทศกาลอาหารขึ้นเป็นครั้งแรก ในชื่อ เฮลิโคเนีย ฟู้ด เฟสติวัล (Heliconia Food Festival) โดยนำเชฟจากรายการแข่งขันทำอาหารในเครือเฮลิโคเนีย เอช กรุ๊ป มาเปิดบูธทำอาหารให้นักท่องเที่ยวมาร่วมรับประทาน ต่อมาในปลายปีเดียวกัน เฮลิโคเนียได้จัดตั้งบริษัทย่อยอีก 2 บริษัท คือ บริษัท เฮลิโคเนีย มิวสิค เอช กรุ๊ป จำกัด (Heliconia Music H-Group Co., Ltd.) ประกอบธุรกิจค่ายเพลง เฮลิโคเนีย มิวสิค (Heliconia Music) และ บริษัท ฟู้ด คอมปานี เอช กรุ๊ป จำกัด (Food Company H-Group Co., Ltd.) ประกอบธุรกิจจัดเลี้ยง นอกจากนี้ยังได้เริ่มนำรายการ Bid Coin Chef สุดยอดเชฟหักเหลี่ยมโหด ไปแสดงเป็น Showcase ในต่างประเทศ และมีหลายประเทศเตรียมเจรจาซื้อลิขสิทธิ์ไปผลิตต่อในประเทศของตน ทำให้เป็นรายการแรกของเฮลิโคเนียที่จำหน่ายลิขสิทธิ์ออกสู่ต่างประเทศ
ต่อมาเมื่อปี พ.ศ. 2567 เฮลิโคเนีย เอช กรุ๊ป ได้เปิดค่ายเพลง เฮลิโคเนีย มิวสิค อย่างเป็นทางการ ซึ่งเป็นการกลับมาทำค่ายเพลงอีกครั้งในรอบ 10 ปีของกิติกร ภายใต้คอนเซ็ปต์ "Base on True Story" โดยมีศิลปินคนแรก คือ ณลีนา เพ็ญโรจน์ ลูกสาวของกิติกร และมีผลงานเพลงแรกของค่ายเป็นเพลงสากลที่ณลีนาแต่งเอง ชื่อว่า "One Way Losing Game" รวมถึงเปิดบริการซื้อสินค้าจากบ้านในชื่อ เฮลิโคเนีย ช็อป (Heliconia Shop) เพื่อจำหน่ายสินค้าจากรายการในเครือ โดยสินค้าที่เฮลิโคเนีย ช็อป วางจำหน่ายในปัจจุบัน คือ น้ำพริกนรก, น้ำพริกตาแดง ภายใต้ตราสินค้าเฮลล์คิทเช่นไทยแลนด์ และ ผ้ากันเปื้อน จากรายการมาสเตอร์เชฟจูเนียร์ไทยแลนด์
ต่อมาเมื่อวันที่ 1 เมษายน พ.ศ. 2568 เฮลิโคเนีย เอช กรุ๊ป ได้จัดตั้งบริษัทย่อยอีก 2 บริษัท คือ บริษัท คิทเช่น ฟรอม เฮลล์ เอช กรุ๊ป จำกัด (Kitchen From Hell H-Group Co., Ltd.) และ บริษัท เฮลส์ ชิคเค่น เอช กรุ๊ป จำกัด (Hells Chicken H-Group Co., Ltd.) เพื่อประกอบธุรกิจภัตตาคารเช่นเดียวกับ ไอรอนเชฟ เอช กรุ๊ป

**บริษัทในเครือ**
กลุ่มบริษัท เอช กรุ๊ป มีบริษัททั้งหมด 5 บริษัท ดังนี้- บริษัท เฮลิโคเนีย เอช กรุ๊ป จำกัด ดำเนินธุรกิจที่เกี่ยวกับสื่อต่าง ๆ โดยเฉพาะสื่อโทรทัศน์ ในฐานะผู้เช่าเวลา รวมถึงซื้อลิขสิทธิ์รูปแบบรายการจากต่างประเทศ และขายลิขสิทธิ์รายการโทรทัศน์ที่ผลิตโดยบริษัทในเครือให้กับต่างประเทศ- บริษัท แฮพ เอ กู๊ด ดรีม เอช กรุ๊ป จำกัด ดำเนินธุรกิจรับจ้างผลิตเนื้อหาสำหรับสื่อต่าง ๆ ทั้งออนไลน์และออฟไลน์- บริษัท ไอรอน เชฟ เอช กรุ๊ป จำกัด ดำเนินธุรกิจที่เกี่ยวกับอาหาร และบริการอื่น ๆ ที่เกี่ยวข้องกับอาหาร เช่น ภัตตาคาร เมนูพร้อมทาน และอื่น ๆ- บริษัท เฮลิโคเนีย มิวสิค เอช กรุ๊ป จำกัด ดำเนินธุรกิจค่ายเพลง "เฮลิโคเนีย มิวสิค"- บริษัท ฟู้ด คอมปานี เอช กรุ๊ป จำกัด ดำเนินธุรกิจจัดเลี้ยง- บริษัท คิทเช่น ฟรอม เฮลล์ เอช กรุ๊ป จำกัด ดำเนินธุรกิจภัตตาคาร- บริษัท เฮลส์ ชิคเค่น เอช กรุ๊ป จำกัด ดำเนินธุรกิจภัตตาคาร
นอกจากนี้ ยังมีแผนกจำหน่ายสินค้าอีก 2 แผนก คือ แฮพ เอ กู๊ด ไบท์ จำหน่ายสินค้าที่ระลึกจากรายการต่าง ๆ และ เฮลิโคเนีย ช็อป จำหน่ายสินค้าภายใต้แบรนด์ของรายการต่าง ๆ

**รายการโทรทัศน์**
เฮลิโคเนีย เอช กรุ๊ป ผลิตรายการโทรทัศน์ประเภทเกมโชว์ วาไรตีโชว์ เรียลลิตีโชว์ ออกอากาศทางสถานีวิทยุโทรทัศน์ช่องต่าง ๆ โดยในปัจจุบันกำลังออกอากาศอยู่ 4 รายการ รายชื่อของรายการโทรทัศน์ทั้งหมดของเฮลิโคเนีย เอช กรุ๊ป จะแบ่งออกเป็นรายการที่ผลิตในนามเฮลิโคเนีย และรายการที่ผลิตในนามแฮฟเอกู๊ดดรีม ทั้งนี้ รายการโทรทัศน์ที่กำลังจะออกอากาศในอนาคตเน้น "ตัวเอน" และรายการโทรทัศน์ที่กำลังออกอากาศอยู่ในปัจจุบันเน้น "ตัวหนา"

**ผลิตในนามเฮลิโคเนีย**
รายการโทรทัศน์ทั้งหมดด้านล่างนี้ออกอากาศทางช่อง 7HD- เชฟกระทะเหล็ก ประเทศไทย Iron Chef Thailand (25 มกราคม พ.ศ. 2555 – ปัจจุบัน) (รายการซื้อลิขสิทธิ์จากฟูจิ ครีเอทีฟ คอร์ปอเรชั่น)
** ศึกค้นหาเชฟกระทะเหล็ก The Next Iron Chef Thailand (23 มิถุนายน พ.ศ. 2562 – 25 ตุลาคม พ.ศ. 2563)
*** ศึกค้นหาเชฟกระทะเหล็ก (ฤดูกาลที่ 1) (23 มิถุนายน – 15 กันยายน พ.ศ. 2562)
*** ศึกค้นหาเชฟกระทะเหล็ก (ฤดูกาลที่ 2) (9 สิงหาคม – 25 ตุลาคม พ.ศ. 2563)- โหด มัน ฮา ประเทศไทย Takeshi's Castle Thailand (20 กรกฎาคม พ.ศ. 2557 – 15 พฤษภาคม พ.ศ. 2559) (รายการซื้อลิขสิทธิ์จากทีบีเอสโฮลดิ้งส์)- The Choice Thailand เลือกได้ ให้เดต (3 มกราคม – 28 มีนาคม พ.ศ. 2558) (รายการซื้อลิขสิทธิ์จากกลุ่มเอนเดโมลชายน์)- World War Star Thailand อุบัติการณ์แห่งดวงดาว (22 พฤษภาคม – 17 กรกฎาคม พ.ศ. 2559)- มาสเตอร์เชฟไทยแลนด์ (4 มิถุนายน พ.ศ. 2560 – 1 มิถุนายน พ.ศ. 2568) (รายการซื้อลิขสิทธิ์จากกลุ่มแบนิเจย์)
** มาสเตอร์เชฟไทยแลนด์ ซีซันที่ 1 (4 มิถุนายน – 24 กันยายน พ.ศ. 2560)
** มาสเตอร์เชฟไทยแลนด์ ซีซันที่ 2 (4 กุมภาพันธ์ – 27 พฤษภาคม พ.ศ. 2561)
** มาสเตอร์เชฟไทยแลนด์ ซีซันที่ 3 (3 กุมภาพันธ์ – 9 มิถุนายน พ.ศ. 2562)
** มาสเตอร์เชฟ ออล สตาร์ส ไทยแลนด์ (2 กุมภาพันธ์ – 5 เมษายน, 21 มิถุนายน – 2 สิงหาคม พ.ศ. 2563)
** มาสเตอร์เชฟไทยแลนด์ ซีซันที่ 4 (21 กุมภาพันธ์ – 25 เมษายน, 16 – 23 พฤษภาคม, 13 มิถุนายน – 11 กรกฎาคม พ.ศ. 2564)
** มาสเตอร์เชฟไทยแลนด์ ซีซันที่ 5 (13 กุมภาพันธ์ – 19 มิถุนายน พ.ศ. 2565)
** มาสเตอร์เชฟไทยแลนด์ ซีซันที่ 6 (11 มิถุนายน – 8 ตุลาคม พ.ศ. 2566)
** มาสเตอร์เชฟจูเนียร์ไทยแลนด์ (19 สิงหาคม พ.ศ. 2561 – 8 กันยายน พ.ศ. 2567)
*** มาสเตอร์เชฟจูเนียร์ไทยแลนด์ (ฤดูกาลที่ 1) (19 สิงหาคม – 9 ธันวาคม พ.ศ. 2561)
*** มาสเตอร์เชฟจูเนียร์ไทยแลนด์ (ฤดูกาลที่ 2) (22 กันยายน – 22 ธันวาคม พ.ศ. 2562)
*** มาสเตอร์เชฟจูเนียร์ไทยแลนด์ (ฤดูกาลที่ 3) (2 มิถุนายน – 8 กันยายน พ.ศ. 2567)
**มาสเตอร์เชฟ เซเลบริตี้ ไทยแลนด์ (1 พฤศจิกายน พ.ศ. 2563 – 25 ธันวาคม พ.ศ. 2565)
***มาสเตอร์เชฟ เซเลบริตี้ ไทยแลนด์ (ฤดูกาลที่ 1) (1 พฤศจิกายน – 20 ธันวาคม พ.ศ. 2563)
***มาสเตอร์เชฟ เซเลบริตี้ ไทยแลนด์ (ฤดูกาลที่ 2) (3 ตุลาคม – 26 ธันวาคม พ.ศ. 2564)
***มาสเตอร์เชฟ เซเลบริตี้ ไทยแลนด์ (ฤดูกาลที่ 3) (9 ตุลาคม – 25 ธันวาคม พ.ศ. 2565)
**มาสเตอร์เชฟ: เดอะ โพรเฟสชันนัลส์ ไทยแลนด์ (9 กุมภาพันธ์ - 1 มิถุนายน พ.ศ. 2568)
*Sing If You Can ร้องห้ามเลิก (1 กุมภาพันธ์ – 28 มีนาคม พ.ศ. 2563) (รายการซื้อลิขสิทธิ์จากกลุ่มแบนิเจย์)
*Bid Coin Chef สุดยอดเชฟหักเหลี่ยมโหด (3 กรกฎาคม พ.ศ. 2565 – 17 ธันวาคม พ.ศ. 2566)
**Bid Coin Chef สุดยอดเชฟหักเหลี่ยมโหด (ฤดูกาลที่ 1) (3 กรกฎาคม – 25 กันยายน พ.ศ. 2565)
**Bid Coin Chef สุดยอดเชฟหักเหลี่ยมโหด (ฤดูกาลที่ 2) (15 ตุลาคม – 17 ธันวาคม พ.ศ. 2566)
*ท็อปเชฟไทยแลนด์ (5 กุมภาพันธ์ – 28 พฤษภาคม พ.ศ. 2566) (รายการซื้อลิขสิทธิ์จากเอ็นบีซียูนิเวอร์แซล; รับโอนลิขสิทธิ์ในประเทศไทยจาก เดอะ วัน เอ็นเตอร์ไพรส์)
**ท็อปเชฟไทยแลนด์ 2023 (5 กุมภาพันธ์ – 28 พฤษภาคม พ.ศ. 2566)
*เฮลล์คิทเช่นไทยแลนด์ (4 กุมภาพันธ์ – 19 พฤษภาคม พ.ศ. 2567) (รายการซื้อลิขสิทธิ์จากไอทีวีสตูดิโอส์)
**เฮลล์คิทเช่นไทยแลนด์ (ฤดูกาลที่ 1) (4 กุมภาพันธ์ – 19 พฤษภาคม พ.ศ. 2567)
**เฮลล์คิทเช่นไทยแลนด์ (ฤดูกาลที่ 2) (เร็ว ๆ นี้)
*The Spoon ช้อนทองคำ (2 สิงหาคม พ.ศ. 2567 – ปัจจุบัน)
**The Spoon ช้อนทองคำ 2024 (2 สิงหาคม พ.ศ. 2567 – 24 มกราคม พ.ศ. 2568)
**The Spoon ช้อนทองคำ 2025 (31 มกราคม พ.ศ. 2568 – ปัจจุบัน)
*The Restaurant War Thailand ศึกพ่อค้าซ่าแม่ค้าแซ่บ (22 กันยายน – 15 ธันวาคม พ.ศ. 2567)
**The Restaurant War Thailand ศึกพ่อค้าซ่าแม่ค้าแซ่บ (ฤดูกาลที่ 1) (22 กันยายน – 15 ธันวาคม พ.ศ. 2567)
**The Restaurant War Thailand ศึกพ่อค้าซ่าแม่ค้าแซ่บ (ฤดูกาลที่ 2) (เริ่ม 22 มิถุนายน พ.ศ. 2568)

**ผลิตในนามแฮฟเอกู๊ดดรีม**
 สุภาพบุรุษบอยแบนด์ (18 เมษายน – 8 สิงหาคม พ.ศ. 2552) ช่อง 3- The Trainer ปั้นฝันสนั่นเวที (4 พฤษภาคม พ.ศ. 2552 – 29 มิถุนายน พ.ศ. 2556) โมเดิร์นไนน์ทีวี
** The Trainer ปั้นฝันสนั่นเวที (ปี 1)  (4 พฤษภาคม – 28 มิถุนายน พ.ศ. 2552)
** The Trainer ปั้นฝันสนั่นเวที (ปี 2) (3 พฤษภาคม – 4 กรกฎาคม พ.ศ. 2553)
** The Trainer ปั้นฝันสนั่นเวที (ปี 3) (4 พฤษภาคม – 25 มิถุนายน พ.ศ. 2554)
** The Trainer ปั้นฝันสนั่นเวที (ปี 4) (12 พฤษภาคม – 30 มิถุนายน พ.ศ. 2555)
** The Trainer ปั้นฝันสนั่นเวที (ปี 5) (1 พฤษภาคม – 29 มิถุนายน พ.ศ. 2556)- LG Entertainer ล้านฝันสนั่นโลก (27 กันยายน พ.ศ. 2552 – 31 มกราคม พ.ศ. 2553) โมเดิร์นไนน์ทีวี- The One รวมไทยใจเดียวกัน (6 มกราคม – 30 มิถุนายน พ.ศ. 2553) โมเดิร์นไนน์ทีวี- แฟ้มลับคดีเลิฟ The X'Lies (3 กรกฎาคม พ.ศ. 2553 – 30 เมษายน พ.ศ. 2554) ช่อง 3- The Acting Queen ล้านฝันสนั่นจอ (28 พฤศจิกายน พ.ศ. 2553 – 4 กุมภาพันธ์ พ.ศ. 2555) โมเดิร์นไนน์ทีวี
** The Acting Queen ล้านฝันสนั่นจอ (ปี 1) (28 พฤศจิกายน พ.ศ. 2553 – 13 กุมภาพันธ์ พ.ศ. 2554)
** The Acting Queen & Hero ล้านฝันสนั่นจอ (ปี 2) (3 ธันวาคม พ.ศ. 2554 – 4 กุมภาพันธ์ พ.ศ. 2555)- Killer Karaoke Thailand ขอร้อง อย่าหยุดร้อง (5 สิงหาคม พ.ศ. 2556 – 25 สิงหาคม พ.ศ. 2557) โมเดิร์นไนน์ทีวี (รายการซื้อลิขสิทธิ์จากโซดิอัคมีเดีย)- แท็กซี่มหาเศรษฐี Cash Cab Thailand (2 มีนาคม พ.ศ. 2558 – 25 มิถุนายน พ.ศ. 2560) โมเดิร์นไนน์ทีวี/ช่อง 9 เอ็มคอตเอชดี (รายการซื้อลิขสิทธิ์จากออลทรีมีเดีย)- The Choice Thailand เลือกได้ ให้เดต (26 กันยายน พ.ศ. 2558 – 8 ตุลาคม พ.ศ. 2559, 13 เมษายน พ.ศ. 2560) โมโน 29 (รายการซื้อลิขสิทธิ์จากกลุ่มเอนเดโมลชายน์)- จุดสุดเสียวไทยแลนด์ (2 มิถุนายน พ.ศ. 2559 – 30 เมษายน พ.ศ. 2560) ช่อง 9 เอ็มคอตเอชดี (รายการซื้อลิขสิทธิ์จากบริษัทกระจายเสียงและแพร่ภาพมุนฮวา; ภายหลังถูกโอนลิขสิทธิ์ในประเทศไทยไปยังเวิร์คพอยท์ เอ็นเทอร์เทนเมนท์)
** จุดสุดเสียวไทยแลนด์ (ฤดูกาลที่ 1) (2 มิถุนายน – 1 กันยายน พ.ศ. 2559)
** จุดสุดเสียวไทยแลนด์ (ฤดูกาลที่ 2) (2 ตุลาคม พ.ศ. 2559 – 30 เมษายน พ.ศ. 2560)- เปิดม่านลูกทุ่งมหานคร (22 เมษายน – 5 สิงหาคม พ.ศ. 2560) ช่อง 9 เอ็มคอตเอชดี (ผลิตร่วมกับสถานีวิทยุลูกทุ่งมหานคร เอฟเอ็ม 95)

**ไม่ระบุชื่อผู้ผลิต**
 Win Win WAR Thailand สุดยอดนักธุรกิจแบ่งปัน (29 กันยายน พ.ศ. 2561 – ปัจจุบัน) อมรินทร์ทีวี (ผลิตร่วมกับซี อาเซียน ในเครือไทยเบฟเวอเรจ)
** Win Win WAR Thailand สุดยอดนักธุรกิจแบ่งปัน (ฤดูกาลที่ 1) (29 กันยายน – 15 ธันวาคม พ.ศ. 2561)
** Win Win WAR Thailand สุดยอดนักธุรกิจแบ่งปัน (ฤดูกาลที่ 2) (19 มกราคม – 5 เมษายน พ.ศ. 2563)
** Win Win WAR Thailand Special Online Edition (6 กุมภาพันธ์ – 30 มิถุนายน พ.ศ. 2564) (เฉพาะออนไลน์)
** Win Win WAR Thailand สุดยอดนักธุรกิจแบ่งปัน (ฤดูกาลที่ 4) (13 สิงหาคม – 22 ตุลาคม พ.ศ. 2565)
** Win Win WAR Thailand สุดยอดนักธุรกิจแบ่งปัน (ฤดูกาลที่ 5) (30 กรกฎาคม – 1 ตุลาคม พ.ศ. 2566)
** Win Win WAR Thailand สุดยอดนักธุรกิจแบ่งปัน (ฤดูกาลที่ 6) (28 กรกฎาคม – 29 กันยายน พ.ศ. 2567)
** Win Win WAR Thailand OTOP Junior สุดยอดนักธุรกิจแบ่งปันรุ่นเยาว์
*** Win Win WAR Thailand OTOP Junior สุดยอดนักธุรกิจแบ่งปันรุ่นเยาว์ (ฤดูกาลที่ 1) (20 พฤศจิกายน พ.ศ. 2565 – 22 มกราคม พ.ศ. 2566)
*** Win Win WAR Thailand OTOP Junior สุดยอดนักธุรกิจแบ่งปันรุ่นเยาว์ (ฤดูกาลที่ 2) (8 ตุลาคม – 10 ธันวาคม พ.ศ. 2566)
*** Win Win WAR Thailand OTOP Junior สุดยอดนักธุรกิจแบ่งปันรุ่นเยาว์ (ฤดูกาลที่ 3) (6 ตุลาคม – 15 ธันวาคม พ.ศ. 2567)

**บุคลากรในสังกัด**
 นภัสรัญชน์ มิตรธีรโรจน์ (ตั๊ก)- ไดอาน่า จงจินตนาการ (ได๋)- ปิยธิดา มิตรธีรโรจน์ (ป๊อก)- เป็กกี้ ศรีธัญญา (เป็กกี้)- สัญญา ธาดาธนวงศ์ (กอล์ฟ)- ทมิตา อนุศิลป์ (กรุ๊ป)- หม่อมหลวงภาสันต์ สวัสดิวัตน์ (คุณอิงค์)- หม่อมหลวงขวัญทิพย์ เทวกุล (คุณป้อม)- สมศักดิ์ รารองคํา (เชฟสมศักดิ์)- พงษ์ธวัช เฉลิมกิตติชัย (เชฟเอียน)- บุญธรรม ภาคโพธิ์ (เชฟบุญธรรม)- ธนรักษ์ ชูโต (เชฟป้อม)- ธนัญญา วิลคินซัน (เชฟไก่)- วิลแมน ลีออง (เชฟวิลแมน)- ศุภมงคล ศุภพิพัฒน์ (เชฟอาร์ต)- ธิติษฐ์ ทัศนาขจร (เชฟต้น)- พิชญา สุนทรญาณกิจ (เชฟแพม)- ณัฐวุฒิ ธรรมพันธุ์ (เชฟอ๊อฟ)- พฤกษ์ สัมพันธวรบุตร (เชฟพฤกษ์)- ธีรภัทร ตียาสุนทรานนท์ (เชฟอาร์)- มาร์ติน บลูโนส (เชฟมาร์ติน)- เนตรอำไพ สาระโกเศศ (เชฟเนตร)- จารึก ศรีอรุณ (เชฟจารึก)

**ศิลปิน Heliconia Music**
 ญาณิศา บุณยตุลย์ (แซนดี้)- ณลีนา เพ็ญโรจน์ (นีน)- ณลานี เพ็ญโรจน์ (มิม)

**เฮลิโคเนีย ฟู้ด เฟสติวัล**

**ดูเพิ่ม**
 กิติกร เพ็ญโรจน์

**อ้างอิง**

**แหล่งข้อมูลอื่น**
 name=Heliconia H GROUP- title=Heliconia H Group- heliconia.social

หมวดหมู่:บริษัทผลิตรายการโทรทัศน์ของไทย
หมวดหมู่:บริษัทที่ตั้งอยู่ในกรุงเทพมหานคร
หมวดหมู่:บริษัทไทยที่ก่อตั้งในปี พ.ศ. 2551
หมวดหมู่:บริษัทด้านสื่อที่ก่อตั้งในปี พ.ศ. 2551
หมวดหมู่:กลุ่มบริษัทของไทย